Nhar it-Tlieta l-1 ta’ Lulju 2014, l-Arċisqof Pawlu Cremona ser jordna seba’ saċerdoti ġodda (tlieta djoċesani u erba’ reliġjużi) waqt Quddiesa fil-Konkatidral ta’ San Ġwann, il-Belt Valletta. Iċ-ċelebrazzjoni tibda fis-6:30 p.m. Is-seba’ djakni li ser jiġu ordnati saċerdoti huma r-Reverendi Christian A. Borg OFM Conv; David Cortis OSA; Luke Cutajar mill-parroċċa tar-Rabat; Clinton Farrugia MSSP; Joseph Formosa OFM Conv; Brian Gialanzè mill-parroċċa ta’ Birżebbuġa; u Paul Mizzi mill-parroċċa ta’ San Ġiljan.